CELEX: 62016CN0286
Language: fi
Date: 2016-05-23 00:00:00
Title: Asia C-286/16: Ennakkoratkaisupyyntö, jonka Curtea de Apel Cluj (Romania) on esittänyt 23.5.2016 – SC Exmitiani SRL v. Direcția Generală Regională a Finanțelor Publice Cluj

16.8.2016   
            
            
               FI
            
            
               Euroopan unionin virallinen lehti
            
            
               C 296/20
            
         Ennakkoratkaisupyyntö, jonka Curtea de Apel Cluj (Romania) on esittänyt 23.5.2016 – SC Exmitiani SRL v. Direcția Generală Regională a Finanțelor Publice Cluj
   (Asia C-286/16)
   (2016/C 296/26)
   Oikeudenkäyntikieli: romania
   
      Ennakkoratkaisua pyytänyt tuomioistuin
   
   Curtea de Apel Cluj
   
      Pääasian asianosaiset
   
   
      Valittaja: SC Exmitiani SRL
   
      Vastapuoli: Direcția Generală Regională a Finanțelor Publice Cluj
   
      Ennakkoratkaisukysymykset
   
   
               1)
            
            
               Merkitseekö lojaalin yhteistyön periaate, että pääasian kaltaisessa tilanteessa, jossa riitautettu hallintotoimi on annettu ennen liittymistä mutta tähän toimeen kohdistuva oikaisuvaatimus on ratkaistu veroviranomaisen päätöksellä liittymisen jälkeen, on kansallista lainsäädäntöä tulkittaessa otettava huomioon Euroopan unionin arvonlisäverodirektiivit? (1)
               
            
         
               2)
            
            
               Onko oikeusvarmuuden periaatetta tulkittava pääasian olosuhteissa siten, että se on esteenä veroviranomaisten käytännölle, joka samojen tosiseikkojen perusteella johtaa syyttäjäviranomaisten päätelmistä poikkeaviin päätelmiin, siltä osin kuin on kysymys kansainväliseen henkilöliikenteeseen suoraan liittyvien palvelujen vapauttamisesta arvonlisäverosta?
            
         
               3)
            
            
               Onko lojaalin yhteistyön periaatetta tulkittava siten, että se on esteenä kansallisille oikeussäännöille, joiden mukaan siinä tapauksessa, että hallintotoimeen kohdistuvassa oikaisuvaatimuksessa ei vedota unionin oikeuden oikeussääntöihin perustuviin perusteisiin, tällaisiin perusteisiin ei voida enää vedota tuomioistuimessa?
            
         
      (1)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL 2006, L 347, s. 1).